ZAPISNIK 24. SJEDNICE VMO-a Donje Svetice

održane 5.4. 2023. u 18:30 sati u prostorijama mjesne samouprave Mjesnog odbora Volovčica, Kriška 20
Prisutni članovi Vijeća:
1. Valentina Bedeković
2. Goran Radovanović
3. Davor Nikolić
4. Mirko Tomić
5. Dijana Požgaj
6. Lucija Marić

Predsjedava Valentina Bedeković, predsjednica Vijeća
Zapisnik vodi: Valentina Bedeković
Predsjednica konstatira da je nazočno 6 od ukupno 6 članova Vijeća, što znači da Vijeće može pravovaljano odlučivati, te otvara 24. sjednicu Vijeća Mjesnog odbora.
Valentina Bedeković, predsjednica Vijeća Mjesnog odbora Donje Svetice
pozdravlja vijećnike Vijeća Mjesnog odbora Donje Svetice. 

Daje prijedlog zapisnika 23. sjednice na razmatranje.
Zapisnik je prihvaćen.



D N E V N I     R E D:
1. Prijedlog zaključka s pozicije “ostali nespomenuti rashodi poslovanja” za 2023.

2. Aktualna komunalna problematika,
3. Razno: izvješća, pitanja, i prijedlozi.



1.Prijedlog zaključka s pozicije “ostali nespomenuti rashodi poslovanja” za 2023.


ZAKLJUČAK
O PRIJEDLOGU UTROŠKA SREDSTAVA S POZICIJE
OSTALI NESPOMENUTI RASHODI POSLOVANJA


1. Vijeće Mjesnog odbora Donje Svetice na poziciji 279-3299 - OSTALI NESPOMENUTI RASHODI POSLOVANJA u 2023., raspolaže sredstvima u iznosu od 930,00 EUR.

1. Vijeće Mjesnog odbora Volovčica predlaže utrošak sredstava iz točke 1. ovog zaključka na sljedeći način:
	
1. Nepredviđeni troškovi (vijenci, cvijeće, svijeće, sl.)			            360,00 EUR

1. Materijal neophodan za rad vijeća (uredski materijal,
sanitarne potrepštine								170,00 EUR

1. Promocija Gradske četvrti  i Mjesnog odbora				400,00 EUR

Ukupno: 	930,00 EUR


2.Aktualna komunalna problematika

2.1.  Zahtjev za zebrom na Dugoselskoj.
Prije prošle sjednice stigao nam je zahtjev stanara Dugoselske 10 i 12 da se napravi zebra od njihove zgrade do novog boksa za otpad koji su postavili na zelenu površinu.
Na tu zamolbu VMO je poslao sljedeći upit: Da li je uopće moguće da zebre budu toliko blizu. Mi smo tražili zebru na DS kod Kauflanda, ali nam je prijedlog odbijen zbog blizine druge zebre.“ Još nismo dobili odgovor na taj upit.

Vijeće smatra da zasad treba odbiti taj prijedlog, jer je uređenje te zelene površine uvršteno u plan PKA 2023, te će na njoj biti pločnik od boksova do postojećih zebri, pa će se preko postojećih zebri moći doći do njihovih boksova. Pratit ćemo kako se odvija uređenje zelene površine i pločnika pored boksova, pa vidjeti treba li mijenjati položaj zebri.

                                                Zaključak: Zahtjev je odbijen.

2.2.  Na prošloj sjednici nismo donijeli zaključak o tome što poduzeti po pitanu sigurnosti pješačkog prijelaza u Ul. Vjekoslava Heinzela kod br. 70a i na raskrižju Ul. Vjekoslava Heinzela i Ul. Charlesa Darwina.
Građani javljaju da su opasni za sve sudionike u prometu, a prvenstveno za pješake.
Naš prijedlog je bio semafor koji bi se palio isključivo na zahtjev pješaka.
Nismo glasali jer nismo ni sigurni u kojoj je četvrti, a sada nas građanka ponovno mailom mole da podržimo zahtjev.
Nakon diskusije, Vijeće jednoglasno donosi

                                                      Zaključak

Vijeće Mjesnog odbora Donje Svetice predlaže Vijeću Gradske četvrti Peščenica-Žitnjak da predloži nadležnim službama da se na pješačkom prijelazu u Ul. Vjekoslava Heinzela, između ulice Vjekoslava Heinzela  70 a i raskrižja Ul. Vjekoslava Heinzela i Ul. Charlesa Darwina postavi semafor koji bi se palio isključivo na zahtjev pješaka


2.3. Zašto nema semafora sa strelicom za skretanje ulijevo iz ulice Planinske na Donje Svetice(smjer prema Branimirovoj) Vozači ne mogu proći zbog gustog prometa iz suprotnog smjera, te su prisiljeni prolaziti kroz crveno svjetlo ako žele proći raskrižje. Zbog nepostojanja strelice također se stvaraju gužve na Planinskoj, jer i oni koji idu ravno moraju čekati ove koji idu lijevo.
Nakon diskusije, Vijeće jednoglasno donosi

                                                                Zaključak

Vijeće Mjesnog odbora Donje Svetice predlaže Vijeću Gradske četvrti Peščenica-Žitnjak da predloži nadležnim službama postavljanje semafora sa strelicom za skretanje ulijevo iz Planinske ulice na ulicu Donje Svetice (smjer prema Branimirovoj).



2.4. Ista problematika je na križanju Ivanićgradske i Vukovarske, gdje uvijek ima puno pješaka koji prelaze zebru do tramvajskog stajališta što dodatno usporava promet u smjeru lijevo.

[bookmark: _GoBack]Nakon diskusije, Vijeće jednoglasno donosi

                                                                    Zaključak

Vijeće Mjesnog odbora Donje svetice predlaže Vijeću Gradske četvrti Peščenica-Žitnjak da predloži nadležnim službama postavljanje semafora sa strelicom za skretanje ulijevo iz Ivanićgradske u Vukovarsku ulicu u smjeru istoka.






3.Razno:

3.1.prijedlog organiziranja crtanja grafita/murala prema dječjim idejama s natječaja Kvart kakav želim.
Mogli bismo pokušati ponovno pronaći sponzore, kao trgovine s bojama i lakovima, odabrati mural, i pozvati mlade grafitere da ga nacrtaju zajedno s djecom.
Ideja je dobra.

3.2.Predsjednica je bila na pregledu prometnica 2 i 3 i pločnika 5 i 6 iz UPU Heinzelova-Vukovarska.
Predstavnici Zagrebačkih cesta su pregledali stanje, odredili što se još treba dodati u smislu prometnih znakova i slično. Zaključeno je da će prometnica biti otvorena kroz desetak dana, a pregled je bio 24.3.


3.3.HAŠK javio da je morao postaviti šiljke zbog nanošenja štete inventaru kluba. Traže sastanak s VGČ-om u vezi toga. Osim toga, traže podršku za njihov turnir koji će se održati od 9. do 11.lipnja.

Vijećnik Mirko Tomić daje podršku ovom turniru i misli da bi Vijeće Mjesnog odbora trebalo podržati ovaj turnir, financijski, promotivno i na bilo koji mogući način i pozivam sve kolege da to prihvate.
Vijećnica Dijana Požgaj smatra da im ne možemo pružiti financijsku pomoć, ali možemo moralnu.
Vijećnik Davor Nikolić ne slaže se da im bilo što dajemo. Smatra da je HAŠK komercijalni klub i mogu si sve sami financirati. S obzirom da su u koncesiji besplatno i mogu sve sami napraviti unutar svog ograđenog prostora. Davor kaže da načelno podržava sportske susrete i ovaj događaj apsolutno razdvaja od neprikladnog mjesta na kojemu se HAŠK nalazi i smatra da se HAŠK treba preseliti na neko drugo mjesto, kao i u našim proteklim zaključcima.
Predsjednica ističe da VGČ nema financijske resurse kojima bi pomogao ovakvim natjecanjima, ali da ih može podržati u promotivnom smislu.



Sjednica je završila u 20 sati.


KLASA:024-08/23-03/716
URBROJ:251-13-11-11/008-23-2 
Zagreb, 5. travnja 2023.
Predsjednica Vijeća Mjesnog odbora
                   Donje Svetice
           Valentina Bedeković, v.r. 
